OpenLLM-France/wikimedia huggingface dataset:
# Gebel el-Silsila

Gebel el-Silsila (arabieraz جبل السلسلة) edo Gebel Silsileh, Asuanetik 65 kilometro iparraldera dagoen hiri bat da, Nilo ibaiaren ibarrak amildegi eran estutzen diren tokian. Antzinako egiptoeraz Jeny edo Kheny bezala ezagutua "arraun egiteko tokia" esan nahi duena.
Bere harri harrobiengatik ezaguna, bere kalitate bikainagatik, gutxienez, XVIII. dinastiatik grekoerromatar garairarte esplotatuak izan zirenak.

## Hondar arkeologikoak

Mendebaldeko ibarrean, zenbait tenplu daude, harrian zulatuak, Horemheb, Seti I.a, Ramses II.a eta Merenptah faraoienak.
Akenaton faraoiak Tell el-Amarnan erabilitako blokeetako asko, toki honetatik atera ziren, eta, ondoren, Tebaseko eraikinetarako berrerabiliak.
Monumentu hauetako batzuk, Hatshepsut, Amenofis II.a, Ramses II.a, Merenptah eta Ramses III.aren inskripzioak daramatzate.

## Kanpo estekak

* Datuak: Q1261930
* Multimedia: Gebel el-Silsila / Q1261930
# Gebhardita

Gebhardita oxido motako minerala da.

## Ezaugarriak

Gebhardita oxido mineralaren formula kimikoa hau da: ${\ce {Pb8(As2O5)2OCl6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Gebhardite: Mineral information, data and localities.» www.mindat.org (Noiz kontsultatua: 12-05-2019).
# Gebara etxea

    Artikulu hau Segurako eraikinari buruzkoa da; beste esanahietarako, ikus «Gebara (argipena)».
Gebara etxea Gipuzkoako Segura udalerriko Alde Zaharrean dagoen jauregi bat da, Kale Nagusiako 32. zenbakian eta Segurako udaletxetik hurbil. Izena Gebarratarrek eraikitako jauregietako bat izateagatik datorkio. Basozabal jauregiarekin batera Segurako Behe Erdi Aroko herrigunetik gaurdaino gorde izan den eraikin bakanetakoa da.
Gipuzkoako kultura ondasuna izendatua dago.

## Ikus gainera

* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak

* Datuak: Q20492600
* Multimedia: Gebara jauregia / Q20492600
# Gebelein

Gebelein edo Per-Hathor, Goi Egiptoko IV. nomoko hiri bat da, Tebasetik 30 kilometro hegoaldera dagoena.
Garrantzi handiko tokia, aro aurredinastikotik (Naqada), grekoerromatar garairarte, bere kokapen estrategikoagatik, Nilo ibaiaren zati handi bat kontrolatzea ahalbidetzen baitzuen. Ekonomikoki eta kulturalki, hiri kosmopolita eta loratua, destakamendu militar garrantzitsu eta hilobi aberatsekin, Ernesto Schiaparellik industuak.

## Hondar arkeologikoak

* Antzinako hiria
* Hathorren tenplua, III. dinastiaren hasieratik grekoerromatar garairarte
* Nekropolia, Egiptoko lehen tarteko aroko hilobiekin
* Zenbait faraoiren baxuerliebe, estela eta inskripzio ugari: Nebhepetra-Mentuhotep (XI. dinastia), Dyedneferra-Dedumose II.a, Dyedanjra-Montuemsaf eta Sejemra-Sanjatauy Neferhotep III.a (XIII. dinastia), Jian eta Aauserra-Apepi (XV. dinastia), Sobkemsaf II.a (XVII. dinastia), Tutmosis III.a (XVIII. dinastia) eta Seti I.a (XIX. dinastia).
* Papiro ugari idazkera demotiko eta greziarrean idatziak, Hathorren tenpluan aurkituak.

## Bibliografia

* Schiaparelli, E.- La missione italiana a Gebelein, ASAE 21 (1921) 126-128.

## Kanpo estekak

* Datuak: Q1496830
* Multimedia: Gebelein / Q1496830
# Gebhard Leberecht von Blücher

Gebhard Leberecht von Blücher, Fürst von Wahlstatt (Rostock, 1742ko abenduaren 21a - Krieblowitz, 1819ko irailaren 12) prusiar mariskala izan zen.
Bere ibilbide militarra husar bezala hasi zuen Suediako armadan. Prusiarrek harrapatu zuten 1760an eta Zazpi Urteko Gerran zehar, orusiar armadan zerbitzatu zuen. 1783an Frederiko II.a Handia erregeak dimititzera behartu zuen, insubordinazioagatik, eta Blücherrek nekazari izateari ekin zion. Frederiko 1786an hil ondoren, Blücherrek armadara itzuli ahal izan zuen.
Frantziako Iraultzako Gerretan lortutako arrakasten ondorioz, komandante jeneral mailara igo zuten. 1801ean teniente jeneral mailara igo zen eta 1806an prusiar zalditeriaren buruzagia izan zen Napoleondar Gerretan.
1813an, 71 urterekin, Napoleonen aurka borrokatu zen berriro. Prusiako lurreko indar guztien buruzagi izendatu zuten eta Lützen, Bautzengo eta Katzbacheko guduetan esku hartu zuen. Silesiako prusiar armadaren buru izan zen Nazioen guduan, non Napoleonek porrot erabakigarria jasan zuen.
1815ean Blücherrek bere armada koordinatu zuen Wellingtongo dukeak zuzendutako armada aliatuarekin. Lignyko guduan larriki zauritu zuten 1815eko ekainaren 16an. Sendatzea lortu ondoren, bi egun geroago Waterlooko guduan esku hartu zuen, non bere esku-hartzea erabakigarria izan zen garaipenerako.
Wahlstatteko kondea ("Graf") eta ondoren Wahlstatteko printze subiranoa ("Fürst") izan zen.

## Lanak

* Kampagne-Journal der Jahre 1793 und 1794 (Berlin: Decker, 1796)
* Vorwärts! Ein Husaren-Tagebuch und Feldzugsbriefe von Gebhardt Leberecht von Blücher, introduced by General Field Marshal von der Goltz, edited by Heinrich Conrad (Munich: G. Müller, [1914])
* Gesammelte Schriften und Briefe / Blücher, Yorck, Gneisenau, compiled and edited by Edmund Th. Kauer (Berlin-Schöneberg: Oestergaard, [1932])

## Kanpo estekak

* Datuak: Q153522
* Multimedia: Gebhard Leberecht von Blücher / Q153522
# Gebenbach

Gebenbach Alemaniako udalerria da. Bavaria estatuan kokatuta dago, [[Amberg-Sulzbach (barrutia)|Amberg-Sulzbach]] barrutian. 2014an 923 biztanle zituen 18,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q536475
* Multimedia: Gebenbach / Q536475
# Gebenstorf

Gebenstorf Suitzako udalerria da. Argovia kantonamenduan dago, Baden barrutia barrutian. 2014an 5,414 biztanle zituen 5,64 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64486
* Multimedia: Gebenstorf / Q64486
Untersiggenthal Turgi Baden Birmenstorf (AG)
# Gebarako gaztelua

    Artikulu hau hondatutako gazteluari buruzkoa da; beste esanahietarako, ikus «Gebara (argipena)».
Gebarako gaztelua Arabako ipar-ekialdeko gaztelu bat izan zen, Gebara herritik gertu kokatua, Barrundia udalerriaren barnean, Zadorra ibaiaren alboko muino batean, Gasteiz hiriburutik 15 kilometro ekialdera. Gaur egun, gazteluaren hondakinak baizik ez dira geratzen, XIX. mendean eraitsi baitzuten.
Gotorleku hau pribatua izan da beti. Eraikuntzaren inguruko aipamenak egin zituen Lope Gartzea Salazarrek eta antzinako gebaratarren egoitza funtzioa izan zuen, baita Gebarako Markesa eta Oñatiko Kondeen bizilekua ere, baina XIV. menderako saldua izanaren aipamen dokumentala badago. Lehen Karlistaldian, karlisten agiritegia eta biltegia izan zen gaztelua; karlistek gerra galdu ondoren, 1839ko azaroaren 30an arratsaldeko ordu biak aldera 288 arroba bolboraz eraitsi zuten kristinatar irabazleek.

## Iruditegia

* Gazteluaren irudia, kristinatarrek suntsitu aurretik.
* Gazteluaren hondakinak, Arabako lautadaren gainean.
* Hondakinak, hurbilagotik ikusita.

## Erreferentziak

* ↑ Arrieta Valverde, Antton.-Euskal Herriko gazteluak: Araba. Donostia: inp. Leitzaran Grafikak, 2018. orr, 52-56. ISBN 978-84-09-05418-3

## Ikus, gainera

* Gebarako dorretxea

## Kanpo estekak

* Gebarako gaztelua Hiru.com webgunean
* Gebarako gaztelua Agurain.org webgunean
* Datuak: Q28662808
* Multimedia: Castle of Guevara-Gebara / Q28662808
# Gebaratarren dorretxea

    Artikulu hau Gebara herriko jauregiari buruzkoa da; beste esanahietarako, ikus «Gebara (argipena)».
Gebaratarren dorretxea Euskal Herriko Arabako iparraldeko Gebara herriko jauregia da, Barrundia udalerrian kokatua. Gebarako gazteluaren mendipean dago, eta XII. eta XIV. mendeen artekoa da. Gaur egun eraitsita dago. 1984an monumentu izendatu zuten.

## Historia

Dorretxe hau antzinako Gebaratarren egoitza izan zen, baita Gebarako Markesa eta Oñatiko Kondeen bizilekua ere.
Gebaratarren leinua antzinakoa da, eta garrantzi handia izan zuen Arabako Lautadan. XI. mendean Gebarako gaztelua eraiki zuen. Arriagako Biltzarreko agirietan aipatzen da 1262, 1291 eta 1332 urteetan. Gebaratarrak Nafarroako Erresumaren tenenteak ziren eta Lautada ekialdeko Ganboatarren buru bihurtu ziren. Lurraldea gaztelarrek konkistatu ondoren 1481 urtean Errege Katolikoek Oñatiko konde titulua eman zioten Eneko Belitz Gebarakoari. Orduan gaztelua berreraiki eta nabarmen handitu zuen.
Lehen Karlistaldian, 1839ko azaroaren 30eko arratsaldeko ordu biak aldera Zurbano jeneral liberalak 288 arroba bolboraz eraitsi zituen gaztelua eta dorretxea.

## Dorretxe-jauregiaren ezaugarriak

Gebaratarren bizilekua izango zen jauregia XIII. mendearen amaieran edo XIV. mendearen hasieran eraiki zen. Egitura errektangularra zuen eta lau erpinetan dorreak zituen. Ateak (oraindik mantentzen denak) arku puntaduna du eta antzina Gebara leinuaren bi ziklopek eusten zuten armarria zuen. Ziklopeak giza buruen gaineko zutabe batzuen gainean zeuden.
Patioan ongi kontserbaturiko tximinia bat ikusten da eta biltegia izango zenaren hondarrak ere bereizten dira.
1964 urtean Arabako Foru Aldundiak ipar-mendebaldeko dorrea berreraiki zuen, bai eta harresi zati bat ere.

## Erreferentziak

* ↑ barrundia.eus
* 1 2 3 4 5 www.castillosnet.org. .
* ↑ www.turismo.euskadi.eus. .

## Ikus, gainera

* Gebarako gaztelua
* Datuak: Q7829614
* Multimedia: Palace of Guevara / Q7829614
# Gebel Barkal

Gebel Barkal edo Jebel Barkal (arabieraz: جبل بركل‎; euskaraz: «mendi aratza») Napata erresumako toki sakratua izan zen, mendi txiki batean kokatua, hiritik ez oso urruti, iparraldean, Nilo ibaiaren alde berean. Antzinako izena ez da ezagutzen. Sudanen dago, Karima hiritik gertu.

## Historia

K. a. 1450ean, Tutmosis III.a egiptoar faraoiaren armada Gebel Barkal ingurura iritsi zen, non Napata sortu zen, eta Egipto oraindik pixka bat gehiago hedatu zen Nilo ibaia jarraituz. Eskualdea, Egiptorena izan zen berrehun urte inguruz, eta, ondoren, Kermaren oinordeko izan zen tokiko erresuma baten hiriburua izan zen. Napatako erregeak Yebel Barkalen bizi ziren, non hamahiru tenplu eta hiru jauregi aurkitu diren. Zenbait piramide meroear eta Amon jainkoari eskainitako kapera ere eraiki ziren.

## Hondakin arkeologikoak

Bi hilarri aurkitu dira: Tutmosis III.arena (XVIII. dinastiakoa), eta Harsiotefena, XXII. dinastiakoa. Mendiaren oinean, Napata eta Egiptoko erregea zen Taharqok, greziarrek Thifonion eta erromatarrek Thiphonium deitu zuten tenplu bat eraiki zuten. Izen hori, Seth egiptoar jainkoaren irudiekin apainduta zegoelako eman zioten. Izan ere, Seth jainkoa Tifon izeneko greziar mitologiako pertsonaiarekin lotua zegoen.
Tenplu nagusiak, Typhoniumaz gain, Amonena, Tutankamonek sortua eta beranduago XXV. dinastian berreraikia, Karnakekoa bezain handia dena; Amon eta Mutena, aurrekoaren ondoan, Taharqok eraikia, Muten tenplua, hau ere Taharqok eraikia baina mendiaren harkaitzean zizelkatua eta Hathor, Mut eta Tefnuten irudikapen mordoarekin, eta Natakamirena, Natakami erregeak eraikia (1-20), antzinakoagoa den errege jauregi baten ondoan.
Hondakinei buruz jada informatu zen 1825 inguruan, baina indusketa xehetua George Reisnerrek egin zuen 1916an.

## Gizateriaren Ondare

Balio arkeologiko handia du, eta, horregatik, UNESCOk, 2003an, Gizateriaren Ondare diren tokien zerrendan sartu zuen, menditik gertu aurkitzen diren Meroe eta Napata hiri historikoekin batera.

## Kanpo estekak

* Datuak: Q499019
* Multimedia: Jebel Barkal / Q499019
# Gipsy Kings

Gipsy Kings flamenko runba musika talde frantziarra da, Arles eta Montpellier artean sortua. Bere kideak espainiar ijito eta bereber arbasoak dituzte eta gaztelaniaz abesten dute. Bere hirugarren albumean argitaratu zituzten "Djobi Djoba" eta "Bamboléo" abestiei esker ospetsu bilakatu ziren.

## Diskografia

* Allegria (1982)
* Luna de fuego (1983)
* Gipsy Kings (1987)
* Mosaïque (1989)
* Este mundo (1991)
* Live (1992)
* Love and Liberté (1993)
* The Best of the Gipsy Kings (1995)
* Estrellas (1995)
* Tierra gitana (1996)
* Compás (1997)
* Cantos de amor (1998)
* Volare: The Very Best of the Gipsy Kings (1999)
* Somos gitanos (2001)
* Tonino Baliardo (2003)
* Roots (2004)
* Pasajero (2006)
* Sorpresa de Navidad (2012)
* Savor Flamenco (2014)

## Erreferentziak

* ↑ Sullivan, Steve. (2013). Encyclopedia of Great Popular Song Recordings. Scarecrow Press, 143–145 or. ISBN 978-0-8108-8296-6..

## Kanpo estekak

* Datuak: Q40586
* Multimedia: Gipsy Kings (musical group) / Q40586
# Gipuzkoa Fraternidad Logia Agurgarria

Gipuzkoa Fraternidad Logia Agurgarria Espainiako Logia Konfederatu Handiaren obedientziapean dagoen framazon-elkartea da, eskoziar ohikune zahar eta onartuari jarraitzen diona. Logia honek Donostian du egoitza.

## Kanpo estekak

* Datuak: Q12258508
# Gipf-Oberfrick

Gipf-Oberfrick Suitzako udalerria da. Argovia kantonamenduan dago, Laufenburg barrutia barrutian. 2014an 3,542 biztanle zituen 10,17 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66986
* Multimedia: Gipf-Oberfrick / Q66986
Frick Ueken Herznach Wölflinswil Wittnau
# Gipuzkoa (boua)

Gipuzkoa —hasieran Mistral izena zuen— Eusko Itsas Gudarostearen boua zen.
1936ko urrian, Agirre lehendakariak Pasaiako PYSBEren lau bakailao-ontzi hartzeko agindua eman zion, tartean Mistral izenekoa. Errepublikako guda-ontziteriak Mistrali brankan 101,6 mm-ko kanoia eta zubian metrailadore bi jarri zizkion. 1936ko abenduan, Mistral bakailao-ontziari Gipuzkoa birbataiatu zuten. Gero, 1937ko urtarril-otsailetan, Gipuzkoa bouari popan 101,6 mm-ko kanoia jarri zioten.
Itsasontziak 64 metroko luzera eta 10,50 metroko zabalera zuen eta 11 korapiloko abiadura ere har zezakeen.
Gipuzkoa bouak Eusko Itsas Gudarostean zela zenbait kapitain izan zituen:
* Manuel Galdos (1936ko urritik-1937ko ekainera)
* Eugenio Martínez (1937ko ekainan)
* Policarpo Bilbao (1937ko ekainetik-1937ko abuztura)
* Andrés Corsino (1937ko abuztutik-1937ko azarora).
Gipuzkoak Eusko Itsas Gudarostearen lehendabiziko borrokan hartu zuen parte: Euzkal Erria bouarekin batera 1936ko azaroaren 15ean Velasco destruktore frankista eraso zuten. Euskaldunek Velasco jo zuten eta zauritu bat eta matxura batzuk izan zituen; frankistek Mistrali jo ere egin zion eta zauritu bi izan zituen.
1937 urteko martxoaren 5ean, Matxitxakoko itsas batailan hartu zuen parte: Galea lurmuturrako kanoien irismenera Canarias egotea zuen estrategia, ia lortu ere, baina Gipuzkoa su bola bat bezala Altsumendi atoi-ontziak lagunduta porturatu zen Bilboko portura.
1937ko maiatzean, Ciscar destruktoreak, Gipuzkoa bouak eta Bizkaya bouak Bermeo bonbardatu zuten, Eusko Gudarosteak herri hura berreskuratzearren egindako saiakera laguntzeko.
Eusko Itsas Gudarostearen zerbitzuan izan ondoren, boua Errepublikako guda-ontzidiaren eskuetan bukatu zuen

## Erreferentziak

* ↑ II. Errepublikako Eusko Jaurlaritzako Oroagindua. Itsasontziak errekisatu ditzan, Arrantza Zuzendari nagusiari eskubidea emanez

## Kanpo Loturak

* (Gaztelaniaz) Datu teknikoak

## Kanpo estekak

* Datuak: Q12258504
# Gipperath

Gipperath Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 258 biztanle zituen 4,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656622
* Multimedia: Gipperath / Q656622
# Gipuzkoa Donostia Kutxa

    Artikulu hau Gipuzkoa Donostia Kutxari buruzkoa da; beste esanahietarako, ikus «Kutxa (argipena)».
Gipuzkoa Donostia Kutxa edo Kutxa, Gipuzkoako aurrezki kutxa nagusiena da. Gipuzkoan, 132 bulego ditu, Espainian 195, Frantzian 5 eta Erresuma Batuan, 1.

## Historia

Gipuzkoa Donostia Kutxa 1990ean sortu zen, 1879an sortutako Donostiako aurrezki kutxa, eta 1896an sortutako Gipuzkoako aurrezki kutxak bat egitean.
2006an Nafarroako Kutxak Euskal Autonomia Erkidegoan bulegoak zabaldu behar zituela jakitean, Kutxak bulegoa zabaldu zuen Iruñean, urteetan Euskal Herriko aurrezki kutxen artean idatzi gabeko akordioa hautsiz.

### BBK eta Kutxaren fusioa

2008ko urrian, BBK eta Kutxako arduradunek, bi erakundeak batzeko erabakia onartu zuten, PSOEk Arabako Vital Kutxarekin ere bat egiteko jartzen zituen trabak ikusita. BBKko administrazio kontseiluak batzea onartu bazuen ere, Kutxako kontseiluko 100 konpromisarietatik 63k baino ez zuten baiezko botoa eman, fusioa onartzeko kontseilarien bi heren behar zirelarik. Bat-egitea beraz, bertan behera geratu zen.
Fusioa bertan-behera geratu ondoren, Kutxak Bizkaia eta Araban bulegoak zabaltzea erabaki du, ta 2009. urtearen hasieran Bizkaiko bere lehen bulegoa zabaldu zuen Durangon.

### Kutxabank bankuaren sorrera

2011ko martxoaren 23an BBK, Kutxa eta Vital Kutxako presidenteek elkartze birtuala egiteko akordioa sinatu zuten, horretarako hiru elkarteen jarduerak batuko dituen banku bat sortuz.
2011ko irailaren 23an Kutxaren batzarrean %92ak babesa eman zion kutxen bat egiteari, Kutxabank bankua sortzeko. Botazioan EAJ, PSE-EE, PP eta ezker abertzalearen ordezkariek fusioaren alde bozkatu zuten, eta Aralar, EB eta ELAk aurka bozkatu zuten. LAB abstenitu egin zen.
2014ko urriaren 24an, Kutxa ere banku fundazio bilakatu zen. Patronatuak 11 kide izango zituen, haien artean Gipuzkoako Aldundiak eta Donostiako Udalak hautatu ez zituzten ordezkariak. Protestak egon ziren kalean. Banku fundazio bihurtu beharrean, Kutxa fundazio arrunt bat bilakatzeko eskatu zuen diputazioak, horrela errazago bermatuko zelako Kutxaren gaineko kontrol soziopolitikoa, eta hark Kutxabanken zituen akzioak esku pribatuetan ez erortzea. EH Bilduk gogor salatu zuen Gipuzkoako Aldundiaren proposamena ez eztabaidatzeko erabakia.
Azaroaren 20an, Xabier Iturbe izendatu zuten fundazioko presidente. Bestalde, Jose Miguel Martin presidenteordea izango zen, eta Carlos Ruiz, berriz, zuzendaria.

## Erreferentziak

* ↑ https://web.archive.org/web/20110404052453/http://www.eitb.eus/albisteak/ekonomia/osoa/624758/bbk-k-vitalek-eta-kutxak-bat-egite-hotza-adostu-dute/ Eitb24 webguneko albistea.
* ↑ Kutxaren batzarrean ere %92 pasako babesa eman diote kutxen bat egiteari. Donostia: Berria (Noiz kontsultatua: 2011/09/25).
* ↑ Jon Fernandez, «Kutxa ere banku fundazio bilakatu da», Berria, 2014-10-24
* ↑ «Kutxak Xabier Iturbe izendatu du fundazioko presidente», Berria, 2014-11-20

## Kanpo estekak

* Kutxaren webgunea
* Datuak: Q3389509
* Multimedia: Gipuzkoa Donostia Kutxa / Q3389509
# Gipuzko Buru Batzarra

Gipuzko Buru Batzarra edo GBB Euzko Alderdi Jeltzaleak Gipuzkoan duen herrialde-erakundea da. Joseba Egibar da gaur egungo lehendakaria, eta egoitza nagusia Donostian du.

## Historia

1908ko apirilaren 20an Zumarragan sortu zen, Pazko Astelehenan, Gipuzkoa osoan jaieguna baitzen. Kroniken arabera, goiza ekaitz hain batez argitu omen zen, egun haietan dexenteko hotz, euri eta elurra egin zuelarik. Halere, hau ez zen garai haietako jeltzaleak bertaratzeko oztopo izan, haien artean honako hauek zeudelaik: Engrazio Aranzadi "Kizkitza", Silverio Zaldua, Basilio Fernandez Lekuona, Laureano Busca, Diego Urdangarin, Jose Maria Igarzabal eta beste hainbat afiliatu eta zumarragar zaletu ere, denen artean jai abertzale bat ospatu zutelarik.
Biltzarra Zumarragako Seroa Etxeko jangelan ospatu zen, Antiguako ermitaren alboan, eta jada Gipuzkoa osoko EAJko berrogeiren bat erakundek parte hartu zuten, garai hartan jada udalerri hauetan ordezkaritza jeltzaleak bazeudelarik: Alkiza, Altza, Antzuola, Andoain, Arrasate, Aretxabaleta, Astigarreta, Ataun, Azkoitia, Azpeitia, Beasain, Bergara, Berrobi, Deba, Donostia, Deba, Elgoibar, Elgeta, Ezkioga, Ibarra, Itsasondo, Lazkao, Legazpi, Hondarribi, Oñati, Orio, Ormaiztegi, Oiartzun, Ordizia, Segura, Soraluze, Errezil, Errenteria, Tolosa, Urnieta, Urretxu, Usurbil, Zarautz, Zumarraga eta Zumaia. Hainbat arrazoiengatik, topagune honetan EAJko honako ordezkaritzek huts egin zuten: Astigarraga, Asteasu, Gabiria, Hernani, Irun, Lizartza, Olaberria eta Pasaia.
Bozketaren ondoren, lehenbiziko Gipuzko Buru Batzarreko 5 batzordea honako hauek hautatu ziren: Ignacio Lardizabal lehendakaria, Anizeto Rezola lehendakari ordea, eta Felipe Zulueta, Konrado Egaña eta Ixaka Lopez Mendizabal batzordekideak. Eguna modu alaiean iragan zuten, jai giroan, bazkaria, dantza, aizkolari, txistulari eta danborrariekin, halere karlistekin ere liskarren bat ez zen falta izan, ospakizun hura ez baitzuten begi honez hartu.
Zalantzarik gabe, Gipuzkoako lehenbiziko garai haietako EAJren ezartze eta hedatzeak Engrazio Aranzadi "Kizkitzari" asko zor dio. 1904-1908 artean EAJko ordezkari izan zen, garai haietako bitarteko urriekin Gipuzkoan zehar eusko abertzaletasunaren aldeko lan nekagaitza burutu zuelarik, bilerak ospatuz, pertsonekin harremanetan jarriz, manifestazioak antolatuz, prentsa artikuluak idatziz, batzokiak inauguratuz eta Donostiako Boulevard etorbidean Euskal Zentrua irekiaz.

## Erreferentziak

* ↑ Joseba Egibarren aukeraketari buruzko albistea Berria egunkarian.
* 1 2 3 4 5 Zorionak EAJ-PNV de Gipuzkoa. Sofia Bereziartu. Gipuzkoa Buru Batzar. 2008ko apirilaren 19a. Diariovasco.com (Gaztelaniaz)

## Kanpo estekak

* (Gaztelaniaz)(Frantsesez)GBBren atala EAJren webgunean.
* Gipuzko Buru Batzarraren webgunea.
* Datuak: Q403119
# Germasogeia

Germasogeia (grezieraz: Γερμασόγεια) Limasoleko ekialdeko hiri inguruko auzo bat da eta Zipreko Limasolgo barrutian dagoen udalerri bat da. 2011az geroztik, Germasogeiak 13.421 biztanle zituen. Gaur egungo alkatea Kyriakos Xidias da. 2016ko abenduaren 18an tokiko hauteskundeak irabazi zituen hautagai independente gisa. Hauteskundeetan zehar, Xidias nagusitu zen botoen % 26,73arekin, Andreas Gavrielides bi alditan titularraren % 23,01aren aurka.
Erdi Aroan, Tenpluko Ordenak herrixka gotortu zuen. Germasogeiako presa 1968an eraiki zuten.

## Kanpo estekak

* Datuak: Q349340
* Multimedia: Germasogeia / Q349340
# Germantown udalerria, Clinton konderria (Illinois)

Germantown udalerria Ameriketako Estatu Batuetako Illinois estatuko udalerri bat da, Clinton konderrian. Azken zentsuaren arabera 2.084 biztanle zituen, 38.65 milia karratu (100.1 km$^2$) eremuan.

## Ekonomia

2020ko zentsuaren arabera, Germantown udalerrian 887 etxebizitza zeuden. Per capita diru-sarrerak 32.741 estatubatuar dolar ziren.

## Kanpo estekak

* Datuak: Q5557729
# Germanwings

Germanwings Europan dagoen hegaldi konpainia izan zen. Bere egoitza nagusia Alemaniako Kolonia hirian dauka.
Lufthansa akzio guztien jabea izan zen eta 2016tik aurrera Eurowingsekin batu zuen. 2020an konpainia desegin zuten.

## Kanpo estekak

* Datuak: Q155038
* Multimedia: Germanwings / Q155038
# Germaringen

Germaringen Alemaniako udalerria da. Bavaria estatuan dago, [[Ostallgäu (barrutia)|Ostallgäu]] barrutian. 2014an 3.777 biztanle zituen 22,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q531957
* Multimedia: Germaringen / Q531957
# Germantown (Wisconsin)

Germantown Ameriketako Estatu Batuetako inkorporatutako herri bat da. Juneau konderrian kokatuta dago, Wisconsin estatuan. 1.628 biztanle ditu, 45 kilometro koadroko azaleran banatuta.

## Ikus, gainera

* Juneau konderrian

## Kanpo estekak

* Datuak: Q8004354
# Germantown Hills (Illinois)

Germantown Hills Illinoiseko herri bat da. Woodford konderrian kokatua dago. 2010ean 3.438 biztanle zituen, 4,21 kilometro koadrotan banatuta.

## Ikus, gainera

* Woodford konderria

## Kanpo estekak

* Datuak: Q2672339
* Multimedia: Germantown Hills, Illinois / Q2672339
# Germanville udalerria, Livingston konderria (Illinois)

Germanville udalerria Ameriketako Estatu Batuetako Illinois estatuko udalerri bat da, Livingston konderrian. Azken zentsuaren arabera 66 biztanle zituen, 22.95 milia karratu (59.4 km$^2$) eremuan.

## Ekonomia

2020ko zentsuaren arabera, Germanville udalerrian 70 etxebizitza zeuden. Per capita diru-sarrerak 23.391 estatubatuar dolar ziren.

## Kanpo estekak

* Datuak: Q5552062
# Germantown (Tennessee)

Germantown Ameriketako Estatu Batuetako hiri bat da. Shelby konderrian kokatuta dago, Tennessee estatuan. 41.333 biztanle ditu, 51,82527 kilometro koadroko azaleran banatuta.

## Ikus, gainera

* Shelby konderria

## Kanpo estekak

* Datuak: Q588898
* Multimedia: Germantown, Tennessee / Q588898